Connacht

Connacht (ír. Connacht/Cúige Chonnacht, angl. Connaught) je historická írska provincia na západe Írska. Podľa sčítania uskutočneného v roku 2011 má provincia 542 547 obyvateľov. V provincii Connacht žije najväčší počet irofónov, 5-10 % (40-55 tisíc) z celkového počtu obyvateľov. Nachádzajú sa tu viaceré významné oblasti, v ktorých sa rozpráva po írsky (gaeltachty), predovšetkým v grófstvach Galway a Mayo. V súčasnosti provincie v Írsku nemajú žiadnu oficiálnu funkciu, neslúžia ani na samosprávne účely. Geografia Provincia je administratívne rozdelená na mesto Galway a päť grófstiev: Galway, Leitrim, Mayo, Roscommon a Sligo. Najvyšším vrchom Connachtu je Mweelrea (814 m n.m.) v grófstve Mayo. Najväčším ostrovom Connachtu a aj celého Írska je Acaill. Najväčšie jazero je Lough Corrib. Írčina Podľa sčítania 2011 z populácie staršej ako 3 roky (518 459) ovládalo írčinu 46,2 % (239 493 obyvateľov). Niečo vyše štvrtina z nich (26,5 % – 63 497) írčinu používa iba v školstve, kde je vyučovanie írčiny povinné. Najväčšie mestá Galway = 76 778 obyvateľov Sligo = 19 452 obyvateľov Castlebar = 12 318 obyvateľov Referencie Iné projekty Commons ponúka multimediálne súbory na tému Connacht Externé odkazy Štatistiky o počte obyvateľov Írska a jeho provincií (po anglicky) Zdroj Tento článok je čiastočný alebo úplný preklad článku Connacht na anglickej Wikipédii.